पाएं अपने शहर की ताज़ा ख़बरें और फ्री ई-पेपरडाउनलोड करें
शहर के विकास नगर निवासी एक दंपति ने तीन युवकों पर मारपीट करके पिस्टल प्वाइंट पर पैसा और सोने की चेन लूटने का आरोप लगाया है। शिकायत मिलने के बाद शहर थाना पुलिस ने लूट एवं आर्म्स एक्ट के तहत केस दर्ज करके जांच शुरू कर दी है। पुलिस को दी शिकायत में विकास नगर निवासी किरण ने बताया कि शुक्रवार की शाम को वह अपने पति के साथ कार में सवार होकर कहीं जा रही थी।
जब वह गली में पहुंचे तभी वहां पर मौजूद तीन युवकों ने पिस्टल प्वाइंट पर उनकी कार को जबरन रुकवा लिया। इसके बाद उन्होंने उनके साथ मारपीट की तथा इसी दौरान उनके द्वारा गले में पहने हुई सोने की चेन को तोड़ लिया और विरोध करने पर आरोपियों ने गोली मारने की धमकी दी। इसके बाद उन्होंने उनकी कार को भी बुरी तरह से क्षतिग्रस्त कर दिया। तत्पश्चात उन्होंने इसकी सूचना पुलिस को दी जिस पर आरोपी मौके से फरार हो गए।
पीड़िता ने मामले में तीन युवकों को नामजद कराया है। जांच अधिकारी कानोड गेट चौकी इंचार्ज अरविंद कुमार ने बताया कि दंपति कहीं जा रहा था इसी दौरान यह घटना हो गई है। उनकी तरफ से तीन युवकों को नामजद कराया है जिसके आधार पर जांच की जा रही है। जांच के बाद ही मामला पूरी तरह से साफ हो पाएगा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn